Einn hefur verið lagður inn á Landspítala eftir að hafa tekið inn húðlyfið Soolantra. Það inniheldur virka efnið ivermektín. Rúna Hauksdóttir Hvannberg forstjóri Lyfjastofnunar segir að verið sé að kanna hvaða læknar hafi ávísað lyfinu og hvort það hafi aukist.
Í yfirlýsingu Landlæknisembættisins og Lyfjastofnunar segir að áreiðanlegar heimildir séu fyrir því að sjúklingar með COVID-19 hafi lagt lyfið sér til munns.
Við erum alla vega með eitt staðfest tilfelli þar sem viðkomandi var lagður inn, við teljum að þau séu fleiri
en þetta er almenn viðvörun að lyfið sé alls ekki ætlað til inntöku,"
Lyfið Soolantra hefur verið notað gegn húðsjúkdómnum rósroða og gagnast við bólum og þrymlum sem honum fylgja. Kremið ertir slímhúð og röng notkun getur valdið meðal annars útbrotum, krampa, ógleði, uppköstum og meðvitundarleysi. Rúna segir að hafi einhver innbyrt lyfið og finni fyrir aukaverkunum skuli sá hinn sami leita til læknis.
Við töldum að þetta tilfelli sem kom inn til Landspítalans núna um helgina væri það alvarlegt
að við þyrftum að bregðast við strax með þessum hætti."
Lyfið er lyfsseðilskylt og er embætti landlæknis fer nú yfir ávísanir á lyfið, hvaða læknar hafa ávísað því og hvort ávísunum hafi fjölgað. Vegna þessa hefur lyfið verið zeta-merkt hjá Lyfjastofnun.
Með zeta-merkingunni takmarkast hvaða sérfræðingahópar mega ávísa lyfinu og við erum búin að binda það,
Embætti landlæknis kannar nú hvort ávísunum á húðlyfið Soolantra hafi fjölgað að undanförnu. Einn hefur verið lagður inn á spítala eftir að hafa innbyrt kremið. Það inniheldur ívermektín sem oft er ranglega hampað sem lyfi gegn kórónuveirunni.